**Rəfayel Məcid oğlu Məcidov** (11 mart 1949, Zaqatala rayonu) — Zaqatala Rayon İcra Hakimiyyətinin Başçısı (1993–2002-ci illərdə).

Həyatı
------

1949-cu il martın 11-də Azərbaycan SSR Zaqatala rayonunun Qımır kəndində anadan olub. 1971-ci ildə Azərbaycan Politexnik İnstitutunu, 1987-ci ildə Azərbaycan Kommunist Partiyası Mərkəzi Komitəsi yanında Ali Partiya Məktəbini bitirib. Əmək fəaliyyətinə 1971-ci ildə Mingəçevir Toxuculuq Kombinatında növbə ustası kimi başlayıb. 1973–1975-ci illərdə Zaqatala Tütün Fermentləmə Zavodunda baş usta, 1975–1980-ci illərdə Zaqatala Rayon Xalq Nəzarəti Komitəsində inspektor işləyib. 1980-ci ildə partiya işinə irəli çəkilib, 1980–1983-cü illərdə Zaqatala rayon partiya komitəsində təlimatçı, Sənaye-Nəqliyyat şöbəsinin müdiri, 1983–1985-ci illərdə II katib olub. 1985–1987-ci illərdə Zaqatala rayon Xalq Deputatları Soveti İcraiyyə Komitəsinin sədri işləyib. 1987–1988-ci illərdə Azərbaycan KP Xaçmaz rayon komitəsinin birinci katibi olub.

1988–1991-ci illərdə Zaqatala rayon partiya komitəsi yanında Partiya Komissiyasının sədri, Zaqatala rayon İcra Hakimiyyətinin şöbə müdiri vəzifələrində işləyib. 1993-cü ildən 2002-ci ilədək Zaqatala Rayon İcra Hakimiyyətinin başçısı olub. 2002–2010-cu illərdə fərdi əmək fəaliyyəti ilə məşğul olub. 2010–2012-ci illərdə Azərbaycan Respublikası Dini Qurumlarla İş üzrə Dövlət Komitəsinin Şimal-Qərb bölgəsi üzrə şöbə müdiri işləyib. 2012-ci ilin aprelindən pensiyaçıdır. 1986-cı ildə Zaqatala rayon XDS İcraiyyə Komitəsinin sədri işləyərkən, rayonun sosial-iqtisadi inkişaf sahəsində əldə etdiyi nailliyyətlərə görə SSRİ Ali Soveti Rəyasət Heyətinin Fərmanı ilə "Şərəf nişanı" ordeni ilə təltif edilmişdir. 1993-cü ilin fevral ayında Yeni Azərbaycan Partiyası Zaqatala rayon təşkilatını yaratmış və onun sədri seçilmişdir.

Ailəlidir, 4 övladı vardır.

İstinadlar
----------

Həmçinin bax
------------

| ⛭Zaqatala rayonunun rəhbərləri |
| --- |
| Azərbaycan SSR | 

|  |  |
| --- | --- |
| Rayon Partiya Komitəsininbirinci katibləri | 
* Bala Əfəndiyev (1935–1937)
* Hətəm Əhmədov
* Əli Səfərov (1942–1948)
* Rüstəm Səfərəliyev (1952–)
* Sadıq Murtuzayev (1959–1962)
* Səfiyyə Dibirova (1962)
* Nəzir Əhmədov (1965–)
* Rəşid Mahmudov (1973–1980)
* Əbdüləli Mürsəlov (1980)
* Nadir Abdurəhmanov (1980–)
* Qalib Qurbanov (1990–1991)

 |
| Kolxoz-Sovxoz İstehsalat İdarəsi Partiya Komitəsinin katibləri | 
* Təmraz Əbdürrəhmanov (1963–1965)

 |
| Rayon Xalq Deputatları Sovetiİcraiyyə Komitəsinin sədrləri | 
* Həzrət Süleymanov (1931–1934)
* Əhməd Zəngiyev (1951–)
* Məmməd Rzayev (1952–)
* Asiyət Yusifova (1963–1964)
* Rəfayel Məcidov (1985–1987)

 |

 |
| AzərbaycanRespublikası | 

|  |  |
| --- | --- |
| Rayon Sovetinin sədrləri | 
* Qalib Qurbanov (1991)

 |
| Rayon İcra Hakimiyyətibaşçıları | 
* Qalib Qurbanov (1991–1992)
* İbadulla Qurbanov (1992–1993)
* Rəfayel Məcidov (1993–2002)
* Vaqif Rəhimov (2002–2006)
* Asif Əsgərov (2006–2009)
* Mübariz Əhmədzadə (2009–)

 |

 |
| *Qeyd 1: Zaqatala rayonu 8 avqust 1930-cu ildə təşkil olunmuşdur. 4 yanvar 1963-cü ildə Balakən və Qax rayonları ləğv edilərək Zaqatala rayonuna birləşdirilmişdir. 17 iyun 1964-cü ildə Qax rayonu, 6 yanvar 1965-ci ildə isə Balakən rayonu müstəqil rayon olaraq təşkil olunmuşdur.Qeyd 2: Xalq Deputatları Soveti 1977-ci ilədək Zəhmətkeş Deputatları Soveti adlanmışdır.* |